Source: http://docplayer.hu/1334870-A-sajtoban-megjelent-informaciok-media-hirek-ne-a-fogyatekossagert-hanem-a-teljesitmenyert-fizessenek-a-cegek.html
Timestamp: 2017-12-14 10:03:19+00:00

Document:
A sajtóban megjelent információk -- MÉDIA HÍREK --- Ne a fogyatékosságért, hanem a teljesítményért fizessenek a cégek - PDF
A sajtóban megjelent információk -- MÉDIA HÍREK --- Ne a fogyatékosságért, hanem a teljesítményért fizessenek a cégek
Download "A sajtóban megjelent információk -- MÉDIA HÍREK --- Ne a fogyatékosságért, hanem a teljesítményért fizessenek a cégek"
1 MEOSZ OTTI SAJTÓFIGYELÉS A Magyar médiában a mozgáskorlátozottakról és a MEOSZ interaktív portálján a 108 egyesület által közölt információk tallózása A sajtóban megjelent információk -- MÉDIA HÍREK --- Ne a fogyatékosságért, hanem a teljesítményért fizessenek a cégek A lakóhely már önmagában eldönti a fogyatékkal élők elhelyezkedésének esélyeit, a fogyatékosok foglalkoztatását elősegítő támogatások pedig egyszerre orientálnak és félrevezetnek. Mindez annak a 230 interjúnak az egyik legfontosabb tanulsága, amelyet a RehabJob nemrég zárult országos szakmai programjának résztvevőivel készítettek. A féléves program azt célozta, hogy szervezett tanácsadás és képzés keretében segítse a fogyatékkal élőket felkészülni az álláskeresésre és a munkahelyi környezetbe történő beilleszkedésre. A tréning az elhelyezkedéshez szükséges legfontosabb készségek, így az önéletrajz írás, az állásinterjúra való felkészülés és a munkatársakkal történő együttműködés elsajátításával segítette a felkészülést, ugyanakkor az interjúk révén országos képet igyekezett kialakítani a speciális helyzetű munkavállalók elhelyezkedési esélyeiről A megváltozott munkaképességűek szervezeteinek szakmai tevékenységét támogató program november május között zajlott és 230 fogyatékkal élő személyt érintett. A tanácsadáson az ország minden részében élő érintettek részt vettek, a RehabJob budapesti irodában személyesen, a vidéken élőknek, illetve a bejárásban korlátozottak pedig Skype-on tudtak a tréninghez és tanácsadáshoz csatlakozni. A résztvevőkkel folytatott interjúk tanulságai mindenképpen elgondolkodtatóak - mondta Fischer Zoltán, a program tanácsadója. Budapestet és néhány nagyvárost leszámítva kevés esélye van az elhelyezkedésre egy megváltozott munkaképességűnek. Nagyon sok olyan emberrel beszéltünk, akinek egyszerűen reménytelen a helyzete: nem a fogyatékossága miatt, hanem mert a fogyatékosságával azon a környéken nem lehet munkát kapni. Mindeközben a nagyvárosokban óriási túljelentkezés van a megváltozott munkaképességű munkavállalóknak hirdetett állásokra. A nyolc általánostól az egyetemi végzettségű kollégákig rengetegen pályázzák meg például ugyanazt a speciális raktárosi állást. A célzott álláshirdetések sokszor tévutat jelölnek ki, nem a képességeket, hanem a fogyatékosságot helyezik a középpontba. Meggyőződésünk, hogy jóval több állást kellene érdemben elérhetővé tenni mindenkinek, így a megváltozott munkaképességűek is végzettségük, nem pedig fogyatékosságuk alapján tudnának pályázni. - mondta Fischer Zoltán. Tanulságos az is, ahogy a megváltozott munkaképességű társaim a vállalatokat látják. - mondta Markos Ádám, a RehabJob szakmai vezetője. Gyakran a cégek nem tudnak, vagy nem mernek informatív álláshirdetéseket írni, és így a pályázók sem tudják felmérni, milyen feladatokat is kellene ellátniuk. Így aztán mindenki söréttel lő és mindenre pályázik, hátha valamelyik interjúra behívják. Cégek munkatársaival beszélgetve azt tapasztaljuk, hogy többnyire nem a HR-es kollégák és nem is azok állítják össze az állás hirdetést, akik majd a
2 megváltozott munkaképességű munkavállalók főnökei lesznek. A feladatot inkább odaadják például a pénzügyes munkatársnak, merthogy az elsődleges cél úgyis az, hogy a rehabilitációs hozzájárulást ne kelljen fizetni. Ez is egy példa arra, hogy a pénzügyi ösztönzés önmagában nem elég, sőt félrevezető. De ugyanígy hozhatnám azt a példát is, hogy sem a megváltozott munkaképességű pályázó, sem a munkatársat kereső vállalat nem tudja pontosan, hol és hogyan szerepeljen az önéletrajzban a fogyatékosság. Nem alakult ki a természetesség gyakorlata, ahol sem alul-, sem túlértékelésre nem kerül ez az egyébként lényeges információ. - mondta Markos Ádám. A megváltozott munkaképességűek munkaerőpiaci integrálásával foglalkozó RehabJob a hasonló jellegű programok folytatásában bízik. A cég szerint a speciális helyzetű munkavállalók ezreinek elhelyezkedését segítené, ha felkészítések és tanácsadások sora állna rendelkezésükre. A cégek számára is jónéhány területen lenne mód előrelépni. Azt szeretnénk elérni, hogy a cégek ne kötelezettséget, hanem lehetőséget lássanak a megváltozott munkaképességűek foglalkoztatásában - mondta Dobár Attila, a RehabJob ügyvezető igazgatója. A cégek rendkívül leegyszerűsítően kezelik a megváltozott munkaképességűek foglalkoztatását, ami persze abból is fakad, hogy az egészet a kevesebb járulék fizetése ösztönzi. De ha már úgy döntöttek a cégek, hogy foglalkoztatnak, akkor inkább várjanak el valódi teljesítményt, és ennek megfelelő fizetést is adjanak. Sem pozitív, sem pedig negatív diszkriminációra nincs szükség. Az elvégzett munka döntse el, hogy ki mennyit ér. Jelenleg talán az a leggyakoribb és egyben legrosszabb gyakorlat, amikor minimál bérért foglalkoztatnak speciális helyzetű munkavállalókat rugalmatlanul előírt feladatkörökben, márpedig félmunkaidőben 50 ezer forintos fizetésért még az egyébként jó munkaerő is elszegényedik és kiábrándul. Speciális munkaerő közvetítőként most azzal járulunk hozzá a szereplők jobb egymásra találásához, hogy a rehabjob.hu felületen speciális, a megváltozott munkaképességű munkavállalók igényeire szabott önéletrajz mintát tettünk elérhetővé. Ezek az önéletrajzok világosan és közérthetően feltüntetik, hogy melyek azok a speciális jellemzők és igények, amelyek a munkavégzést érintik. - mondta Dobár Attila. forrás: Mintha megfiatalodtak volna... Lapunk beszámolt róla (Végleg búcsúzhatunk az ízületi fájdalmaktól? november o.), hogy egy magyar származású amerikai professzor az ízületi gyulladások csökkentését segítő vitaminkombinációt hozott létre. A cikk megjelenésekor még nem volt gyártója a szernek, de néhány hete Verebey Joint Support néven forgalomba került az Egyesült Államokban. Dr. Karl Verebey professzor vitaminkombinációja mellékhatások nélkül segíti az ízületi gyulladások csökkentését és támogatja a porcképződést. Védett gyártási eljárásának köszönhetően a vitaminok az ételben található formájukban szívódnak fel, így sokkal hatékonyabban jutnak a sejtekbe. A formulához online hozzájuthatnak a magyarországi betegek is. Professzor úr 1956-ban távozott Magyarországról, élvonalbeli vízilabdázó volt, majd Amerikában sikeres kutatóorvos lett. Életrajza szerint New York City toxikológus tiszti
3 főorvosa volt, jelenleg is több laboratórium igazgatója. Miért fontos Önnek, hogy találmányait Magyarországon is megismerjék? - Az ember akkor is magyar marad, ha kénytelen elhagyni a hazáját. Az érzelmi kötődés megmarad, és szeretnék segíteni a honfitársaimon. Amikor híre ment, hogy a niacin alapú készítményünk segíti az ízületi gyulladások csökkentését, sokan megkerestek. Akkor értettem meg, hogy Magyarországon milyen sok ember szenved az ízületi gyulladásoktól. Az életformának köszönhetően talán még többen, mint az Egyesült Államokban. - A Verebey Joint Support alapanyaga a niacin. Milyen tudományos kutatások támasztják alá a niacin ízületi gyulladásokat csökkentő hatását? - Az ötvenes években Dr. William Kaufman több száz beteget kezelt sikeresen niacinamid terápiával. A kezelések éves emberek esetében is sikeresek voltak. Kaufman dokumentált esetei között volt olyan ízületes beteg, aki nem tudta annyira sem behajlítani a karját, hogy megmérjék a vérnyomását. A niacin kezelés után viszont már képes volt rá. Súlyosan rokkant ízületes betegek felálltak a tolószékből és kikeltek az ágyból. A niacin nem a tüneteket kezeli, hanem a fájdalom okát, a gyulladást szünteti meg. A szervezetben levő gyulladásokat vérvizsgálattal, a vörösvérsejt süllyedés (ESR) mértékével lehet kimutatni. A niacinamid kezelés hatására a gyulladást jelző ESR értéke visszatért a normális szint irányába. A gyulladás a niacinamid hatására megszűnt, a betegek állapota 6 hét után rohamosan javult. Amikor a beteg abbahagyta a niacinamid kezelést, a tünetek visszatértek, a fájdalom erősödött, az ízületek rugalmassága csökkent. A vörösvérsejt-süllyedés jelezte a gyulladás emelkedését. Ha a szervezetbe újra megfelelő mennyiségű niacinamidot juttattak, újra kedvezően befolyásolta a gyulladást és a fájdalmat. Dr. Kaufman kutatásai kimutatták, hogy a niaciamid képes visszaépíteni a kopott ízületeket és porcokat is. Kezelései pedig azért voltak sikeresek, mert naponta nem egy nagy adag niacinamidot juttatott a szervezetbe, hanem többször kisebb adagokat használt. Ez hatékonyabb, mert a niacin és a niacinamid vízben oldódó vitamin, gyorsan kiürül a szervezetből. A tapasztalat azt bizonyította, hogy az osteoarthritis és a rheumatoid arthritis is jól reagált a niacinamid terápiára. A Verebey Joint Supportban levő niacin átalakul a szervezetben niacinamiddá, és ugyanezt a hatást segíti elő ben Richard Koppel fogorvossal szabadalmat nyújtottunk be ízületi gyulladások mellékhatás nélküli kezelésére. Mellékeltük a niacinnal kezelt betegek kórleírásait. A szabadalommal védett módszer teljes gyógyulást vagy jelentős javulást eredményezett több száz embernek, kortól és az ízületi betegség fajtájától és súlyosságától függetlenül. A sikeres kezelés hatására Dr. Koppel ezt a receptet ajánlotta a reumás vagy osteoarthritis fájdalmakban szenvedő fogászati betegei számára is. Az amerikai szabadalom végén több beteg leírása bizonyítja a niacin terápia sikeres hatását. Ez a bejegyzett szabadalom a Verebey Joint Support módszertani alapja, a termék pedig védett márka az Egyesült Államokban. - Mi történik, ha valaki beveszi a tablettát? Hogyan fejti ki a hatását? - A biokémiai szakirodalomban bizonyított, hogy az NAD+ és az NADP számtalan biokémiai reakcióban vesz részt. A Verebey Joint Supportban levő niacin a szervezetben niaciamiddá alakul, ezek az NAD+ és az NADP ún. előanyagai (precursors), amelyek a sejtek biokémiai reakcióinak sokaságában vesznek részt. Idős korban és betegség esetén e molekulák koncentrációja csökken a szervezetben. Tudományos kutatások kimutatták, hogy az NAD+ és az NADP hiánya okozza a sejtek halálát és az öregedés komoly betegségeit, köztük az ízületi fájdalmakat is. A Verebey Joint Support úgy hat, hogy emeli az NAD+ és az NADP koncentrációt a szervezetben a sejtekben, így fájdalom- és gyulladáscsökkentő hatása van.
4 Segíti a porcképződést, ennek révén javul a beteg ízületes testrészeinek mozgási képessége. Dr. Ying kutatásai szerint a niacin hiánya okozza az öregedést és az öregedéssel járó betegségeket is. A niacin és a niacinamid a szervezet legfontosabb kémiai anyagai az egészség fenntartásához és az öregedés lassításához. Ezek jelenlétét megfelelő szinten kell tartani. Ezért a niacin preventív hatása fiatalabb korban is felbecsülhetetlen. Az NAD+ és az NADP fontos szerepet játszik az energiacserében, a zsír és cukor anyagcseréjében, a protein szintézisben és minden életfolyamatban. A niacin a szervezet energiaforrása, ezért használata esetén az emberek súlyos fáradtsága is megszűnik. A pszichiátriában depresszió, skizofrénia és álmatlanság kezelésére is használják. Az NAD + csökkentheti az agykárosodást, ha röviddel agyvérzés után adagolják. A niacin segít megelőzni a szív- és érrendszeri betegségeket, csökkenti a rossz koleszterin szintjét, növeli a jó koleszterint, javítja a vérkeringést, tágítja az ereket, csökkenti az infarktusok kockázatát. Dr. Green kimutatta, hogy niaciamid segítségével megelőzhető és kezelhető az Alzheimer-kór. A Verebey Joint Support a benne levő niacinnak köszönhetően "mellékhatásként" segítséget nyújthat súlyos betegségek megelőzéséhez is. - Vannak a niacin használatával kapcsolatos aggályok, így a nagy adagok esetén tapasztalható bőrpirosodás? - A "niacin flush" néven ismert bőrpír nem káros mellékhatás, mert semmilyen károsodást nem okoz. De a niacin másik kedvező tulajdonsága, hogy hamar felépíti a szervezet az ezzel kapcsolatos toleranciát. A Verebey Joint Support használati utasításának betartásával, fokozatos adagolással a betegek teljesen elkerülhetik a bőrpirosodást. Miután kialakult a közömbösség, az soha többé nem jelentkezik, ha a betegek étkezés után fogyasztják a tablettát. A Verebey Joint Support napi adagja nem számít nagy dózisnak. A betegek napi 210 mg niacint vesznek be három különböző napszakra elosztva. Dr. William Kaufman napi mg-ot adott minden káros mellékhatás nélkül a betegeinek. A Verebey Joint Supportban levő kisebb dózis a különleges gyártási eljárásnak köszönhetően képes kifejteni a hatását. A Verebey Joint Support sikerének másik titka ugyanis a Szalay-féle gyártási technológia. Ez Andrew Szalay neves táplálkozási vegyész és gyógyszerész találmánya. Andrew Szalay a Nobel-díjas Szent-Györgyi Albert tanítványaként egész életét annak a problémának a megoldásának szentelte, amely Szent-Györgyit is foglalkoztatta. Szent-Györgyi professzor izolálta paprikából a C-vitamint, de a paprikából kivont C-vitamin tiszta formájában nem fejtett ki olyan nagymértékű hatást, mint az ehető paprika formájában. Szent-Györgyi tudta, hogy létezik, és kereste azt a segítő anyagot, amely a paprikában benne volt, de az izolált C- vitaminban nem. Andrew Szalay húsz év kutatás után megoldotta a rejtélyt, amely ugyanazt a hatást képes kifejteni, mint az ételekben levő vitamin. Az eljárás kémiailag egyesíti és kopírozza az élelmiszerekben található vitaminokat és ásványi anyagokat. Ez a gyártási mód segíti a vitamin felszívódását és megsokszorozza a hatásfokát a sejtekben. Ezzel a gyártási móddal készül a Verebey Joint Support. A niacin az ételekben megtalálható formájában szívódik fel, ezért hatékonyabban segíti a gyulladás csökkentését. A felszívódás jobb, ezért kisebb dózis is elég a gyulladás csillapításához. - Az ízületi gyulladások komoly fájdalmakat okoznak. Mi a probléma a tradicionális gyógyszerekkel és a sebészi beavatkozásokkal? - A sebészi beavatkozás költséges, nem minden esetben eredményes, és néha a fájdalmak visszatérnek. A gyógyszerek többsége csak a fájdalmat csökkenti ideiglenesen, de a betegség okát nem szünteti meg. A receptre kapható gyógyszerek hosszútávon mérgező hatást fejtenek ki.
5 - Forgalmazás előtt kipróbálták a Verebey Joint Support hatását? - Természetesen. Az eredmény Dr. Kaufman megállapításait igazolta, még a vártnál is jobb hatásfokkal. A tapasztalat azt mutatta, hogy a naponta háromszor két tabletta a leghatékonyabb dózis, amely kedvezően befolyásolta az ízületi problémákból fakadó kéz-, térd-, váll-, csípő- és hátfájást. Sok ízületes beteg hat hét után fájdalommentes lett, vagy az állapota jelentősen javult. Köszönőlevelek tucatjaiban fejezték ki elismerésüket a betegek, és szorgalmazták, hogy mielőbb kerüljön a termék kereskedelmi forgalomba. A betegek arról számoltak be, hogy a közérzetük javult, erősebbnek, fittebbnek is érezték magukat a tablettáktól, mintha megfiatalodtak volna. - Mi győzte meg végül Önt, hogy a formulát forgalmazni kellene? - A fentieken kívül a személyes tapasztalatom. Első osztályú vízilabdázó voltam Magyarországon, és komoly sikereket értem el a New York Athletic Club csapatával is, a sportolást soha nem hagytam abba. Egy alkalommal térdsérülést szenvedtem az edzőteremben. Térdízületemben porcleválást diagnosztizáltak és sebészeti műtétet javasoltak. Ehelyett a niacin formulát használtam, és 6 hét után fájdalommentes lettem. Törölték a műtétet. - Hogyan juthatnak hozzá a magyarországi betegek a formulához? - A Verebey Joint Support Magyarországról egyelőre csak online rendelhető meg a angol és magyar nyelvű honlapon. Az ára 49 dollár plusz a szállítási költség. Egy doboz egy hónapra elegendő tablettát tartalmaz. A honlapon olvashatnak további információkat is a niacinról és a termékről. forrás: nepszava.hu Taxishiénák mozgássérült-igazolvánnyal Egyre több helyen lehet mozgássérült-igazolvánnyal várakozó taxisokat látni Budapesten. A taxizáshoz szükséges PÁV2 alkalmassági vizsga és a mozgássérültigazolvány ugyan kizárja egymást, de ezt senki sem ellenőrzi. A kártya ellenben nagyon jól jön azoknak a taxisoknak, akik kiszorulnak a drosztokról, mert szinte bárhol megállhatnak vele. A lenti fotót meglepett olvasónk küldte be egy hétvégén az Örs vezér téri bevásárlóközpont mellett álló taxiról, aminek a szélvédője mögött egy mozgássérült-igazolvány hevert. A nagydarab sofőr egyáltalán nem látszott mozgássérültnek, sőt.
6 Nem is lehetett az, mert a taxisokat felügyelő BKK-tól származó információink szerint minden taxisnak PÁV2 alkalmassági vizsgát kell letennie, ami kizárja, hogy mozgássérült legyen. A kártya használatát egy kormányrendelet-tervezet is tiltaná, ami jelenleg egyeztetés alatt van. A Főtaxihoz gyakran érkezik be utaspanasz, hogy egyes sofőrök mozgássérült-igazolványt használnak, mondta Vizy András, a cég szóvivője. Legutóbb az Oktogonnál állt egy ilyen taxi, amiről bebizonyosodott, hogy nem a céghez tartozott. Elmondása szerint körülbelül fél éve kezdődött az a tendencia, hogy a taxishiénák bejönnek a reptérről a városba. Mivel nem férnek el a drosztokon, többféle módon ügyeskednek, ezek egyike a mozgássérült-igazolvány. Az Oktogonnál, a pályaudvaroknál, a Deák téren és a Széchenyi-fürdőnél lehet főleg találkozni velük. Azért a Ferihegyen is maradt néhány taxishiéna, annak ellenére, hogy a reptéren bevezették a sorompós beengedő rendszert. A lenti fotó hétfőn készült, és egy nem fuvarszervező céghez tartozó taxis látható rajta, amint a mozgássérült parkolóhelyet elfoglalva vesz fel utast. Hardy Mihály, a Budapest Airport szóvivője elmondta, hogy szomorúan látják a visszaéléseket, de nem tehetnek ellene semmit. Nemrég saját szemével látta, hogy a mozgássérült taxisofőr 30 kilós bőröndöt dobál be a kocsijába. A szóvivő elképzelhetőnek tartja, hogy a felhasznált kártya ugyanúgy hamisított, mint a reptéri váróban utasra vadászó néhány taxishiéna nyakában függő Official taxi kártya. Információink szerint a rendőrség nem nagyon foglalkozik az ilyen esetekkel, amíg vér nem folyik, bár arcról ismerik a taxishiénákat. Úgy tudjuk, körülbelül (nagyon agresszív módszerekkel utast szerző, majd azokat általában jól átverő) taxishiéna működik Budapesten. Soknak közülük van megvásárolt és foggal-körömmel védett törzshelye a belvárosi szórakozóhelyek környékén, de van, aki ingázik a különböző helyek között. Van taxis, aki olajozottan működő taxismaffiáról beszél. Eszerint van egy illegális, a BKK-val párhuzamosan működő drosztüzemeltető rendszer: egy Mercisként emlegetett férfinak 300 ezret fizetnek a helyhasználatért évente azok a taxisok, akik biztosítani akarják a helyüket. Az
7 így elfoglalt helyekre más taxis nem állhat, mert könnyen pórul jár. A Mercisnek a megkérdezett taxisok szerint a Deák téren volt sokáig az irodája, azaz ott intézte az ügyeket egy kocsiból. forrás: index.hu Siófok: értik, de nem tehetik A siófoki kórház könnyebb megközelíthetőségének érdekében kezdtek aláírásgyűjtésbe a városlakók. Csak a másfél éve félbemaradt épületbővítés befejezése után térnek vissza a siófoki kórház hátsó kapujának a kinyitására tájékoztatta a Somogyi Hírlapot Inczeffy István, a gyógyító intézet főigazgatója, ugyanis a lapot megkeresték a kórház közelében, a foki-hegyi lakótelepen és a városrész más utcáiban élők azzal, hogy aláírásokat gyűjtenek a kórház hátsó bejáratának megnyitása érdekében. Nagyon sok idős, nehezen mozgó betegnek jelentene könnyebbséget, ha a hátsó kapun is megközelíthetné a kórházat, nem kellene nagyot kerülve a főbejáraton és az építkezés miatt félig-meddig lezárt udvaron, s a régi épületen át közlekednie Eddig több mint négyszáz aláírás gyűlt össze. Egyébként néhány éve ugyanezt már kérték a betegek, de az előző főigazgató nem értett egyet vele. Inczeffy István most így reagált a kérésre: - A lakosság, főleg az idős és mozgássérült kórházkörnyéki lakosok kérését az intézmény vezetése természetesen figyelembe veszi és tiszteletben tartja. Minden állami intézmény elérhetőségét ellenőrzött körülmények mellett az állami vagyon biztonságát szem előtt tartva kell biztosítani. Ennek a követelménynek jelenleg egy, portai szolgálattal ellátott bejárattal tudunk eleget tenni. Az építkezés, az átmeneti helyen lévő szakrendelések, a tervezett átalakítások miatt több portaszolgálat lehetőségének a biztosítását nem tartjuk kivitelezhetőnek. A beruházás befejezését követően a lakosság által felvetett kérést ismételten megtárgyaljuk. forrás: weborvos.hu Nem kis riadalmat keltett a csodabogár az M3-ason - Fotó Rokkant kocsival indult haza a kocsmából és az M3-as autópályán kötött ki Nem kis riadalmat keltett Heves megyében Hatvan határában a 21-es útról, az M3-as autópálya felhajtójánál az a csodabogár, aki elektromos rokkant kocsijával próbált felhajtani a pályára. Az egykor jobb időket megélt 77 éves idős embert, Szapári Jánost a helyiek csak Mis Szőr ként ismerik, és a helyi boksz csapat oszlopos tagjaként aratta győzelmeit egykor. Elmondása szerint a lakóhelyéhez közeli italboltból tért volna haza, s nem tudja, hogyan keveredett az M3-ra. De ha már itt van, remélhetőleg gyorsabb lesz az útja és egy kis kerülő belefér a nyugdíjas napjába.
8 Fotó: H. Szabó Sándor Arról, hogy épségbe ért haza és elegendő volt-e a rokkantjármű elektromos energiája, arról a híradásokban nem lehetett olvasni. Az arra közlekedők megnyugodhatnak, Mis Szőr, elhagyta az M3-as autópályát. forrás: heol.hu
9 Csak a tájékozott emberek szavazhassanak? Bárki, függetlenül a tájékozottságától, szavazhat a választáson, de a fogyatékossággal élőket mégis vizsgáztathatja a bíróság ez volt a Társaság a Szabadságjogokért által indított per fő kérdése. A szervezet azt kifogásolta, hogy miközben nincs műveltségi cenzushoz kötve a választójog gyakorlása, bárki nyugodtan szavazhat, az is, aki teljesen tájékozatlan a politikai kérdésekben, a fogyatékos emberek esetén valamilyen módon mégis mérni akarják ezt a tájékozottságot, és ez alapján akarják megfosztani őket a választójoguktól. A fogyatékossággal élőket korábban különösebb indoklás nélkül fosztották meg a bíróságok a választójoguktól, írta a TASZ. Az elsőfokú tárgyaláson a bíró még vizsgáztatta is a TASZ ügyfelét. Több helyes válasz után többek között azt kérdezte tőle a bíró, hogy ki hozza a törvényeket. A válasz erre az volt, hogy Orbán Viktor, amit később annyiban pontosított, hogy Orbán Viktor és csapata mondta Bence Rita, a TASZ önrendelkezési programvezetője. Ennek az embernek a választójogát a bíróság első fokon korlátozta, a másodfokú bíróság viszont úgy döntött, hogy őt is megilleti a választójog. Mindaddig mindenki jogosult szavazni, amíg képes valós szándékának kifejezésére mondta ki a Fővárosi Bíróság, aki egyetértett a TASZ-szal abban, hogy a fogyatékos embereket sem lehet vizsgáztatni politikai ismeretekből, nem köthető ehhez a választójog gyakorlása. Az indoklás szerint a választhatóság tekintetében sem szükséges semmilyen vizsgálat, hiszen a jelöltek alkalmasságáról a választópolgárok döntenek. A TASZ adatai szerint 55 ezer értelmi fogyatékos ember van megfosztva a választójogától Magyarországon, ami az ENSZ Fogyatékos Személyek Jogai Bizottságának véleménye szerint szembe megy az erről szóló ENSZ-egyezménnyel. A szervezet szerint elfogadhatatlan,
10 hogy bárki nyugodtan szavazhat, az is, aki teljesen tájékozatlan a politikai kérdésekben, de a fogyatékos emberek esetén valamilyen módon mérni akarják ezt a tájékozottságot. A közlemény megjegyzi, hogy egyébként sem létezik olyan eszköz, amivel ezt a képességet hitelesen mérni lehetne. forrás: index.hu Egy kétségbeesett mozgássérült hölgy nyílt levele a jegyzőhöz Szedlák Zsuzsa, kedves olvasónk a kerület jegyzőjének, Horti Istvánnak címzett nyílt levelet juttatott el hozzánk. Helyzete valóban kétségbeejtő, mozgássérült, perben áll egy magáncéggel. Hogy az önkormányzat feladata mi lenne az ügyben, nem tisztünk megítélni. A levelet közre adjuk, várjuk véleményeteket. "Kedves? Dr. Horti István! Szeretném megköszönni segítőkészségét. Önhöz fordultam az ügyvédemen keresztül tavaly januárban egy olyan törvény alapján, mi szerint Önnek, illetve minden önkormányzat jegyzőjének egyik feladata, hogy a kerületében lakó polgárok ingó és ingatlan vagyonát védje. Sajnos Ön, mint ebben a kerületben az utóbbi 4 évben divat, csak és kizárólag munkatársait engedi a lakók közelébe. Így személyesen nem foglalkozott ügyemmel, bár többször próbálkoztam Önhöz bejutni, de még fogadóórán sem volt hajlandó meghallgatni. Problémámhoz tartozik: mozgássérültnek születtem, 6 éves koromig nem tudtam járni egyáltalán, még lábra állni sem, 6-8 éves koromig járógépet hordtam - gondolom, látta a Forrest Gump című filmet, na olyat, meg két mankót. Aztán annyit javult a helyzet, hogy segédeszközök nélkül is tudtam járni, de fájdalmaim egész életemben elkísértek. Nem vagyok nyavalygós, mindent megtanultam, folyamatosan kezelem a lábam egész életemben, családom lett, dolgoztam, becsülettel felneveltem mindkét gyermeket. Mivel közlekedni másként nem tudok, nem szabad, így én is egy olyan ember lettem, aki autót vett hitelre. Nem túl drága automatát választottam, mert mást nem tudok vezetni, és igen, hitelt vettem fel rá. Bizony fizettem is. Kaptam Ft-ot, gondosan választottam, hogy havi Ftot mindenképpen ki tudok fizetni. Aztán ez lett , amit keservesen, de törlesztettem. Néha csúsztam, de mindig megírtam a hitelező SUMMIT-nek, hogy nem reklamálok a miértért, fizetem, de néha csúszok. Ebben a levélben megemlítettem, hogy mozgássérült vagyok, a WC-n kívül mindenhova csak így jutok el, legyenek kicsit toleránsak. Aztán eljutottunk a 6. évhez, amikor is már a forintra kifizettem kb t. Ekkor megcsúsztam egy félhavi törlesztővel, egészen annyira, hogy már 70 napja tartoztam. Bejelentettem, hogy 5 napra van szükségem a kiegyenlítésre. Ezt nem adták meg, rám küldték a behajtót, és felbontották a szerződést. Addig zsaroltak, amíg alá nem írtam, hogy a maradék - nem kevés Ft-ot 1 hónapon belül kifizetem. 3 nap után kaptak tőlem Ftot, magyarul már nem volt visszamenőleges tartozásom, de karácsony előtt 1 héttel éjjel szó
11 szerint ellopták az autóm. Trélerre rakták, ablakban a mozgássérült igazolványommal, a munkámhoz szükséges dolgokkal, a kezelésemhez szükséges dolgokkal, a járásomat segítő eszközökkel, sőt még az életmentő asztma spray-mmel is. Ezután fordultunk Önhöz. Védje meg jogos tulajdonomat úgy, hogy bemutattuk az igazolást, hogy mennyit fizettem eddig, hogy ténylegesen mozgássérült vagyok, és még azt is megírtuk, hogy 85 éves, szintén mozgássérült anyámat is kiszolgálta ez a jármű. A kérésünk annyi volt, amit természetesen önnek nem tudtunk szóban elmondani, csak munkatársának, hogy a bemutatott dokumentumok alapján, mivel bírósághoz fordultunk, rendelje el, hogy a bíróság döntéséig nálam maradhasson a jármű, aztán majd úgy lesz, ahogy a bíróság dönt. Ezeket a papírokat, és a tárgyaláson szóban elhangzottakat csak a munkatársa látta, hallotta. Tudomásom szerint egy közös ismerősünk is kérte Önt, segítsen nekem, vázolta a helyzetem Önnek. Na, ezek után Ön - vagy az ön nevében valaki - meghozta a döntést, hogy nem segít nekem. Szeretném elmondani, hogy akkor mindkét lábamban már protézis volt, hogy problémáim voltak a csigolyáimmal stb. Ezzel a segítségnyújtás elmulasztásával a következőket érte el nálam: lelkileg kikészültem, dolgozni azóta nem tudok, most egészségi állapotom úgy változott, hogy mivel nem tudtam eljárni kezelésekre, nem volt rá pénzem sem, mivel nincs jövedelmem, csak a rokkantsági ellátásom, amiből ilyenekre nem telik, hogy bevásárolni busszal, gyalog járok, és a 2 kg megengedett súly helyett rendszeresen a többszörösét vagyok kénytelen vonszolni. A mai orvosi vizsgálat eredménye: mindkét protézis elcsúszott, mindkettőt újra kell műteni, a csigolyáim olyan mértékben szétcsúsztak a terheléstől, hogy meg kell műteni. Ha szerencsém van, akkor megúszom a bal térd protézist, de nem biztos. Ehhez persze rengeteg hálapénzre is szükségem lesz. Az autómat állítólag az akkori értékének a felén eladta cég, bár a bíróság már értesítette őket addigra a perről. Jelenleg, bár ez ritkaság jogerősen, másodfokon is igazat adott NEKEM a bíróság, károm megtérítésére ítélte a céget, aki persze húzza az időt, hogy kifizesse. Nos, még egyszer köszönöm, hogy ennyire együttműködő volt velem szemben, köszönöm, hogy még kétszer minimum újra tanulhatok járni, hogy ennyire törődik az Önre bízott emberek sorsával. Nem vagyok olyan ember, aki bárkit is szeretne bántani, így nem kívánom, hogy élje át a helyzetem. Ha netán védő őrangyal munkatársai egyáltalán a kezébe adják ezt az t, talán 5 percig elgondolkodik, mit is tett az elmúlt időszakban, mert gondolom, nemcsak én jártam így. Én mindennek ellenére jó egészséget kívánok Önnek.
12 Üdvözlettel: Szedlák Zsuzsa, egy XI. kerületi lakos" forrás: 11.kerulet.ittlakunk.hu Ping-pong Szlovéniától Szlovákiáig Bicsák Bettina, a Kanizsa Sörgyár SE asztaliteniszezője Szlovéniában és Szlovákiában is szerepelt mozgássérültek ProTour nemzetközi versenyén. Szlovéniában az egyéni küzdelmek során csoportjában előbb a török Ümran Ertistől 3:1-re kikapott, majd az orosz Inna Karmaevát 3:1-re verte és másodikként jutott tovább a négy közé. Ott a japán Jasuko Kudótól kapott ki 3:0-ra. Csapatban az Arlóy Zsófia, Bicsák Bettina kettős 3:1-re kapott ki egy török csapattól úgy, hogy a kanizsai az első meccsén 0:2-ről fordított, amivel még 1:0-ra vezettek. Következett egy német duó, ellenük viszont Bicsák Bettináék győztek 3:1-re. A két egyénit nyerte ezen belül Bettina 3:1-re. A négy közé jutásért egy másik török csapat következett, s akkor is a kisázsiaiak bizonyultak jobbnak - 3:2-vel. 2:0 is volt már a magyaroknak, onnan kaptak ki végül. Szlovákiában a következő állomáson az egyéni csoportmeccsek során a későbbi győztes brazil Bruna Costa Alexandre 3:0-val volt jobb Bettinánál, egyiptomi riválisát, Angham Medhat Maghrabyt ugyanilyen arányban legyőzte. Jöhetett a harmadik meccs, és a török átok ezúttal elillant, hiszen Ebru Cant 3:2-vel utasította maga mögé a KSSE ping-pongosa. A négy közé jutásért következhetett a régi ismerős török Ertis, aki 3:2-vel jutott tovább. Csapatban a későbbi győztes kínaiak 3:0-re nyertek az Arlóy, Bicsák kettős ellen, majd ismét jött egy török kettős - 3:2 oda, így a magyarok nem kerültek tovább. forrás: kanizsaujsag.hu Betegtől kértek parkolási díjat a kórházban Kecskemét Parkolási díjat követeltek egy szakvizsgálatra érkező, mozgássérült igazolvánnyal rendelkező betegtől a Bács-Kiskun Megyei Kórházban, s amikor az illető nem akart fizetni, a parkolóőr rendőrt akart hívni. A sztómás, magas vérnyomásban és cukorbetegségben szenvedő beteg belgyógyászati szakvizsgálatra ment, kísérőjével a mentőfeljárón keresztül a betegváró előtt parkolva várták a vizsgálat időpontját. A hideg zuhany nem is az orvosnál, hanem már hazafelé indulva érte őket: a sorompóőr 2500 forint parkolási díjat követelt tőlük. Azt mondta, ha nem fizetünk, rendőrt hív, és akkor 60 ezer alatt nem ússzuk meg mesélte a sértett.
13 Kórházunkban egy alvállalkozó végzi az őrzést-védést és a portaszolgálatot. Jogosulatlan térítési díjfizetés esetén a visszatérítés is az ő hatáskörük mondta el Nagyné Szigeti Dóra PR-menedzser. forrás: blikk.hu VIDEÓ HÍREK, TUDÓSÍTÁSOK MEOSZ TV rovatában
14 A MEOSZ tagegyesületei és partnerei információi --- EGYESÜLETI INFORMÁCIÓK --- -HÍREK- Ebben lepipálják a magyarok Európát A magyar fogyasztók 51 százaléka kész többet fizetni egy termékért vagy szolgáltatásért, ha tudja, hogy gyártója közvetlenül támogat társadalmi célokat; tavaly a válaszadók 43 százaléka, három éve pedig csak a 32 százaléka nyilatkozott így - derült ki a Nielsen kutatásából, amelyet a vállalatok társadalmi felelősségvállalásáról készített. A fogyasztói információkat és ismereteket szolgáltató cég csütörtöki közleménye szerint az idén február-márciusban végzett felmérést megelőző hat hónapban a magyar fogyasztók 57 százaléka vásárolt legalább egy árucikket vagy szolgáltatást olyan cégtől, amelyről tudta, hogy elkötelezett pozitív társadalmi törekvések iránt. Ez az arány 25 százalékponttal nagyobb, mint a múlt évi felmérés során. A Nielsen globális kutatásának eredménye szerint a magyarok pozitívabban viszonyulnak a vállalatok társadalmi célokat támogató programjaihoz, mint az európai átlag. Európa 31 vizsgált országában ugyanis a válaszadók átlag 40 százaléka hajlandó több pénzt adni a társadalmi célokat támogató vállalatok termékeiért. Szintén a magyarokénál kisebb arány, a válaszadó európaiak átlag 40 százaléka mondta, hogy vett olyan vállalat termékéből, amelynek ismeri társadalmi felelősségvállalását. A felmérést a világ 60 országában végezték el, az összesített eredmény szerint a válaszadók átlag 55 százaléka hajlandó magasabb árat megadni valamiért, ha a társadalmi felelősségvállalásban aktív vállalatoktól vesznek valamit. Arányuk 10 százalékponttal több, mint a évi felmérésben. A válaszokból az is kiderült, hogy a magyarok 67 százaléka szívesebben dolgozik pozitív társadalmi és környezetvédelmi hatások iránt elkötelezett cégnél, míg az európai átlag 53 százalék. Társadalmi vagy környezetvédelmi programokban önkéntes munkát végez, vagy azokat pénzzel támogatja a magyar válaszadók 42 százaléka. A vizsgált 31 európai ország átlagos mutatója 33 százalék. A felmérésben több mint 30 ezer fogyasztót kérdeztek meg 60 országban, Európa mellett Ázsiában és Óceániában, Észak- és Dél-Amerikában, Közép-Keleten, valamint Afrikában. A minta mindegyik országban reprezentatív az internet-használók korát és nemét tekintve. A Nielsen a kutatást csak olyan országokban végzi, ahol az internet elterjedtsége legalább 60 százalék, vagy minimum 10 millióan rendelkeznek internet-hozzáféréssel. forrás: Mozgássérültek Mezőkövesdi Egyesülete
15 -RENDEZVÉNYEK- Múzeumok Éjszakája A Múzeumok Éjszakáját idén Budapesten tizenkettedik, vidéken pedig tizedik alkalommal szervezi meg az Emberi Erőforrások Minisztériumának Kultúráért Felelős Államtitkársága június 21-én este 6 és hajnali 2 óra között Magyarország több mint 300 múzeuma és kiállítóhelye csaknem 4000 programmal várja az érdeklődőket. Esemény időpontja: június 21. A vidéki kulturális intézményrendszer átalakításának egyik legfontosabb célja volt, hogy erősítse a helyi kötődéseket, a lokális értékek megőrzését. Ebben a folyamatban különleges jelentősége van az olyan rendezvényeknek, mint a Múzeumok Éjszakája, amely 2014-ben hangsúlyozottan is lehetőséget teremt arra, hogy településeink múzeumai mintegy hálózati központként működjenek, programjaikkal az együttműködés legkülönbözőbb formáinak adjanak teret mondta a rendezvényt beharangozó sajtótájékoztatón Hammerstein Judit, az EMMI kultúráért felelős helyettes államtitkára. Idén az eddigi aktív részvételre és a regionális szinten megvalósuló turisztikai fejlesztésekre való tekintettel Debrecen, Kecskemét, Szolnok, Kaposvár-Szenna, Pécs, Hatvan-Gyöngyös, Sopron, Miskolc valamint Sárospatak-Sátoraljaújhely kiemelt helyszínként kapcsolódik be a programsorozatba. A régióban megrendezendő programok népszerűsítésében szakmai partnerként a Magyar Turizmus Zrt. is együttműködik a vidéki kiállítóhelyekkel: a Múzeumok Éjszakájára eső hosszú hétvégére a szálláshelyek kedvezményes csomagajánlatokkal várják a kulturális programok iránt érdeklődő, az ország többi részéből érkező turistákat. A MÁV-START 50%-os alkalmi menettérti kedvezményt biztosít a Budapestre, Szolnokra, Pécsre, Kecskemétre, Debrecenbe, Hatvanba, Miskolcra, Szegedre és Nagykanizsára a rendezvényre vonattal utazók számára. A részletes programok a Múzeumok Éjszakája weboldalán olvashatók. Megrendezés dátuma: 2014 június 22. Bővebb információ: nonprofit.hu/esemeny/junius-21-en-lesz-muzeumok-ejszakaja forrás: Mozgássérültek Mezőkövesdi Egyesülete -PÁLYÁZATOK- 14. ARC pályázat Pályázat kiírása: június 8.Pályázat határideje: július 15.(A pályázatok leadási határideje: július 15.)Gyorsul a világ. Lassul a forgás. Semmi sincs úgy, mint volt. Minden úgy van, ahogy azelőtt. Fontos a szeretet. Senkit nem érdekel. Helyzet van. Közöny van. Tehetség van. Mutyi van.
16 Van Isten. Nincs ilyen. Van jövő. Csak múlt van. Jelen vagyunk. Sehol se vagyunk. Jőni fog. Ha jőni kell. A Lajos. A pénz számít. Csak az nem számít. Szárnyalás. Szarnyalás. A technológia segít. Az ugyan nem! A tudás hatalom. A Párt a hatalom. A hatalom nem árt. Anyád nem árt. Apám hitte. Ez a baj. Hiszek egy országban. Sok országban hiszek. Menni kell. Maradni kell. Ésszel. Erővel. Szent akarattal. Fent agyarakkal. Ámen. nemá! Válaszold meg a kérdést: TE MIBEN HISZEL? Fogalmazd meg képben, miben van hited, mit tartasz értéknek vagy értéktelennek a világban?! Hass, alkoss, pályázz, és állítsd el a lélegzetünket! Pályaművedet óriásplakát formátumban készítsd el! Ld. technikai feltételek! Az alkotói szabadság jegyében a felkínált főtémán kívül más ötlettel, témával is pályázhatsz! ARC+ Tények mögött a lényeg Témagazda: HVG Idén 35 éves a HVG. Ez alkalomból a politika és gazdaság összefüggéseit tényszerűen feltáró HVG altémával csatlakozik az ARC pályázathoz. A "tények mögött a lényeg" mottóval olyan alkotásokat várunk, amelyek e szellemiséghez hűen, elfogulatlanul és lényegre törően világítanak rá a hazai vagy világgazdaságot befolyásoló tényezőkre. A pozitív elbírálásra számot tartó plakátok sajátja a címlaptömörség és a szellemes megfogalmazás, amely a HVG címlapokat is fémjelezi. A legjobb 5 alkotást bemutatjuk a 14. ARC kiállításon. A győztes nyereménye nettó Ft. Mind az öt alkotó 1 éves HVG vagy DHVG előfizetést kap. Óriásplakát formátumú terveket várunk! Különdíj: A MagNet Magyar Közösségi Bank különdíját a zsűri annak a pályázónak ítéli oda, akinek plakátja a lehető legkreatívabban és konstruktívan hívja fel a figyelmet egy előremutató, pozitív társadalmi üzenetre. PÁLYÁZATI FELTÉTELEK
17 Pályázat kiírója az ARC Művészeti Szolgáltató Kft. Jogi és személyi feltételek: Érvényesen pályázhat minden 18. életévét betöltött természetes személy, jogi személy vagy jogi személyiség nélküli bejegyzett szervezet (ez utóbbi kettő együttesen a továbbiakban: jogi személy). A 18. életévét be nem töltött természetes személyek csak törvényes képviselőjük hozzájárulásával pályázhatnak. Pályázatuk akkor érvényes, ha az online regisztrációnál törvényes képviselőjük hozzájárult a pályázáshoz. Amennyiben a zsűri beválasztja az alkotó pályázatát a kiállításra, az csak abban az esetben állítható ki, ha a hiteles kézjeggyel ellátott törvényes képviselői nyilatkozatot a pályázó postai úton elküldi az ARC-nak. Állampolgárság és lakóhely tekintetében a pályázat kiírója nem köt ki feltételt a pályázókkal szemben. Pályázhatnak jogi személyek és jogi személyiséggel nem rendelkező gazdasági társaságok is. Pályázni csoportosan is lehet. A pályázat kiírójának tagjai, tisztségviselői, alkalmazottai, illetve a felsoroltak közeli hozzátartozói nem pályázhatnak. Pályamunkák beadásának feltételei: A pályázó kizárólag saját eredeti szerzői alkotásával pályázhat. E feltétel megsértése esetén a pályázat érvénytelenné válik, és a pályázó díjat nem kaphat, vagy ha ez a díjátadást követően válik ismertté, akkor a pályázó köteles a díjat visszaszolgáltatni. A pályázó a pályamunka benyújtásával felelősséget vállal azért, hogy a pályamunka a saját szerzői műve, továbbá felelősséget vállal azért, hogy az általa benyújtott pályamunka nem sérti más szerzői, felhasználói illetve személyiségi jogát, a pályamunka közzététele semmilyen jogszabályt nem sért. Egy pályázó több pályamunkával is nevezhet. Az érvényes pályázat feltétele a weboldalon való pályázói regisztráció, a pályázati anyag megfelelő formátumban való feltöltése, és a pályázati feltételek elfogadása. A pályázat kiírója különbséget tesz létező termék fiktív reklámja és létező termék bújtatott reklámja között. Amennyiben a pályamunka bújtatott reklámnak minősül és a zsűri beválasztja a kiállítandó alkotások közé, a plakát tényleges kiállításának feltételeiről a pályázónak, az érintett márka jogtulajdonosának és a pályázat kiírójának tárgyalás keretében meg kell egyeznie. A pályázat benyújtásának módja:
18 A pályamunka benyújtása elektronikusan, a weboldalon történik. A pályázónak mindenekelőtt regisztrálnia kell a fent említett weboldalon és elfogadnia a pályázati feltételeket. Az adatlap kitöltését követően a pályázónak fel kell töltenie a pályamunkát a következő pontban felsorolt technikai feltételeknek megfelelően. Amennyiben a pályázó szükségét érzi a pályamunkához készíthet egy leírást (rtf vagy doc formátumban). Határidő után beérkezett pályamunkákat nem áll módunkban elfogadni. Kérjük a pályázókat, hogy a regisztrációnál megadott címüket a pályázati időszakban és azt követően a kiállítás megnyitójáig folyamatosan figyeljék! A zsűrizést követően értesítjük pályázóinkat arról, hogy bekerült-e pályamunkájuk a kiállítandó alkotások közé. Amennyiben igen, a pályázónak fel kell töltenie a pályamunka nagyfelbontású anyagát. Technikai feltételek A zsűri által a kiállításra beválasztott pályaműveket óriásplakát (504 x 238 cm) formátumban állítjuk ki. A pályamunkákat az alábbi technikai paramétereknek megfelelően kell leadni. A pályamunkát az elbíráláshoz JPG file, RGB, 1429 pixel x 675 pixel (= 504 mm x 238 mm, 72 dpi) formátumban kell feltölteni. Az óriásplakátként való kiállítás érdekében rendelkezésre kell állnia a pályamű számítógépes állományának 504 mm x 238 mm méretben, TIF vagy Illustrator EPS formátumban, 300 DPI, CMYK. Az egyedi megvalósítást igénylő pályamunkákkal kapcsolatban a kiíróval kell a pályázat benyújtását megelőzően konzultálni. Részvételi díj Természetes személyek részére nincs nevezési díj. Jogi személyek (kivétrel civil szervezetek) esetében a nevezési díj pályaművenként Ft + áfa. ( Ft). A nevezési díjat csak abban az esetben kell a cégnek befizetnie, ha a zsűri a pályamunkát beválogatta és az alkotás bekerül a Kiállítás anyagába.
19 Határidő A pályázatok leadási határideje: július 15. éjfél A határidő után beérkezett pályamunkákat nem áll módunkban elfogadni. ÉRTÉKELÉS, DÍJAZÁS Értékelés Zsűrizés A pályamunkákat szakmai zsűri bírálja el, amelynek tagjai az érintett szakmák, diszciplínák képviselői (pl.: reklám, művészet, társadalomtudományok, kritika, civil szféra). A különdíj elbírálásakor a zsűri kiegészül a különdíj felajánlójának delegáltjaival. A zsűritagok névsorát az ARC honlapján tesszük közé, július folyamán. A pályázat kiírói felhatalmazzák a zsűrit, hogy a saját maguk által megállapított szempontrendszer alapján tetszésük szerint válasszanak be vagy hagyjanak ki pályamunkákat a kiállítandó művek közül, valamint tetszésük szerint ítéljék oda a meghirdetett díjakat. Díjak A zsűri az 1., 2., 3., a Borz díj, valamint a különdíj nyertesét a főtémára, valamint szabadon választott témára beérkezett plakátok közül választja ki. Közönségdíj: A közönség az ARC Facebook oldalán szavazhatja meg kedvencét a kiállítás ideje alatt! 1. díj Fődíj A legújabb Dell Ultrasharp UZ2215HZ multimédiás monitor Nettó Ft nyereményösszeg a MagNet Banknál megnyitott lakossági- vagy vállalati fizetési számlán. A számlához MasterCard PayPass bankkártya tartozik, melynek havi díját a bank 12 hónapon keresztül elengedi. A nyereményösszeg szabadon felhasználható. A számlanyitásra ig, a bank bármely bankfiókjában lehetőség nyílik. WACOM Intuos Pen&Touch M a Wacom jóvoltából Könyvcsomag és HVG Klubkártya a HVG Kiadó Zrt. felajánlásával 1 db hetijegy a 2015-ös Sziget Fesztiválra a Sziget felajánlásával Ft értékű borválogatás a Bortársaság felajánlásával Termékcsomag a Pannonhalmi Főapátság Vis Vitalis Ásványvizének jóvoltából Könyvcsomag a Vince Kiadó felajánlásával
20 Bernuda Babzsákfotel a Blup! felajánlásával 1 db éves Kreatív magazin előfizetés Egyéves jógabérlet a Mandala Jógastúdiók felajánlásával ARC molinó újrahasznosításával készült MEDENCE RE+CONCEPT táska, valamint részvételi kupon a RE+CONCEPT Design Bag workshopra a Medence Csoport felajánlásával. Póló az Einfach Berlin jóvoltából 2. díj Dell Venue 7 tablet Nettó Ft nyereményösszeg a MagNet Banknál megnyitott lakossági- vagy vállalati fizetési számlán. A számlához MasterCard PayPass bankkártya tartozik, melynek havi díját a bank 12 hónapon keresztül elengedi. A nyereményösszeg szabadon felhasználható. A számlanyitásra ig, a bank bármely bankfiókjában lehetőség nyílik. Könyvcsomag és HVG Klubkártya a HVG Kiadó Zrt. felajánlásával 1 db hetijegy a 2015-ös Sziget Fesztiválra a Sziget felajánlásával Ft értékű borválogatás a Bortársaság felajánlásával Termékcsomag a Pannonhalmi Főapátság Vis Vitalis Ásványvizének jóvoltából Könyvcsomag a Vince Kiadó felajánlásával 1 db éves Kreatív magazin előfizetés 6 hónapos jógabérlet a Mandala Jógastúdiók felajánlásával ARC molinó újrahasznosításával készült MEDENCE RE+CONCEPT táska, valamint részvételi kupon a RE+CONCEPT Design Bag workshopra a Medence Csoport felajánlásával. Póló az Einfach Berlin jóvoltából 3. díj Nettó Ft nyereményösszeg a MagNet Banknál megnyitott lakossági- vagy vállalati fizetési számlán. A számlához MasterCard PayPass bankkártya tartozik, melynek havi díját a

References: bíróság 
 bíróság 
 bíróság 
 bíróság 
 bíróság 
 bíróság